stanford-oval/wikipedia huggingface dataset:
Eh, Eh (Nothing Else I Can Say)

| ”Eh, Eh (Nothing Else I Can Say)” Lady Gaga |
| --- | --- | --- |

Singlen tiedot
 Albumilta: The Fame
 Äänitetty : 2008
 Julkaistu: 10. tammikuuta 2009
 Tuottaja(t): Martin Kierszenbaum
 Tyylilaji: europop, synthpop
 Kesto: 02.57
 Levy-yhtiö: Streamline, Kon Live, Interscope Records, Cherrytree Records
Lady Gagan muut singlet
| ”Poker Face” 2008 | ”Eh, Eh (Nothing Else I Can Say)” 2009 | ”LoveGame” 2009 |
"Eh, Eh (Nothing Else I Can Say)" on Lady Gagan esikoisalbumin The Fame kolmas single, joka julkaistiin vuonna 2009. Laulusta on tehty musiikkivideo.
Listasijoitukset

| Lista | Korkein sijoitus |
| --- | --- |
Alankomaat: 34
Australia: 15
Belgia (Vallonia): 10
Kanada: 68
Ranska: 7
Ruotsi: 2
Slovakia: 67
Tanska: 14
Tšekki: 6
Uusi-Seelanti: 9
Evagjelia Veli

Evagjelia Veli (s. 16. heinäkuuta 1991) on albanialainen painonnostaja
Veli edusti Albaniaa vuoden 2016 Rio de Janeiron kesäolympialaisissa, joissa hän kilpaili naisten 53 kilon sarjassa.
Käännös suomeksi
Else Mattila

Else Sylvia Mattila (o.s. Parviainen; 24. kesäkuuta 1913 Joensuu – 21. kesäkuuta 1980 Nurmijärvi) oli suomalainen filosofian maisteri ja kirjailija.
Else Mattila oli naimisissa vuodesta 1944 maanviljelijä ja Keskustapuolueen kansanedustaja Matti Mattilan kanssa ja he asuivat Nurmijärven Röykässä. Heidän poikansa oli sisustusarkkitehti Martti Juhani Mattila (1950–1980), joka kuoli samana päivänä kuin äitinsä.
Else Mattila toimi vuosina 1964–1967 MTV:ssä esitetyn tv-sarjan Tuulensuun tuvassa käsikirjoittajana. Hän kirjoitti myös näytelmiä ja radiokuunnelmia.
Suomennoksia

Tora Nordström-Bonnier : Kartanon vuosi. Otava 1946
Ernest Angley

Ernest Angley (1921 Gastonia, Pohjois-Carolina – 2021) oli yhdysvaltalainen kristillinen evankelista ja kirjailija.
Angley syntyi Pohjois-Carolinassa, mutta hän muutti vuonna 1954 Ohion Akroniin. Hän aloitti Akronissa telttakokouksilla, mutta hänen toimintansa laajeni varsin nopeasti. Neljässä vuodessa Angleyllä oli jo yli 3 000 seuraajaa. Hän osti vuonna 1985 cuyahogafallsilaisen televisioaseman WBNX:n ja vuonna 1994 Cathedral of Tomorrow -kirkon toiselta televisioevankelistalta Rex Humbardilta.
Angleyn megakirkko kukoisti useita vuosia, vaikka hänen paranamisväitteensä herättivätkin paikoin närkästystä. Münchenissä hänet pidätettiin 1984, jolloin häntä syytettiin petoksesta ja lääketieteen harjoittamisesta ilman lisenssiä. Guyanassa hän joutui virkavallan kritisoimaksi, kun hän väitti pystyvänsä parantamaan AIDSin. Angleyn liiketoimet menestyivät kuitenkin niin hyvin, että hän hankki Boeing 747SP -koneen kuljettamaan lähetystyöntekijöitä ja humanitaarista apua ympäri maailmaa. Hän myös juonsi WBNX-kanavalla The 90 & 9 Club -ohjelmaa ja aoitti vuonna 2011 raamatuntutkimukseen keskittyneen verkko-opiston. Angleyltä on suomennettu romaani Jäljelle jääneet (Raptured: A Novel on the Second Coming of the Lord, 1974).
Angleyn kirkon osallistumismäärä oli 2010-luvulla laskussa, mikä johtui ainakin osittain monista ilmitulleista skandaaleista. 21 entistä jäsentä syytti vuonna 2014 kirkkoa vaaralliseksi kultiksi, missä naisia rohkaistiin aborttiin ja lapsettomia miehiä tekemään vasektomian. Heidän mukaansa Angley oli itse homoseksuaali, joka tarkisti henkilökohtaisesti jokaisen leikatun sukupuolielimet. Kirkko sen sijaan omassa sanomassansa julisti homoseksuaalisuuden oleva synti. Angley kiisti kaikki syytökset, mutta vuonna 2018 kirkon entinen pastori Brock Miller nosti syytteen neljä vuotta kestäneestä seksuaalisesta hyväksikäytöstä. Angley nosti vastasyytteen kunnianloukkauksesta, ja helmikuussa 2020 juttu sovittiin oikeussalien ulkopuolella.
Aiheesta muualla

Ernest Angley Ministries (englanniksi)
Elitna Liga

Elitna Liga on Slovenian salibandyn korkein sarjataso.
Joukkueet 2009-2010

FBC Itak Sport Borovnica
FBC Žiri
FBK Galaks Marmor
FBK Insport
Polycom Brlog
ŠD Zelenci
Aiheesta muualla

Slovenian salibandyliitto (Arkistoitu – Internet Archive)
Ei uutta wanhaa...

| Ei uutta wanhaa> .. TTV |
| --- | --- | --- |

Studioalbumin tiedot
 Äänitetty : helmikuu 1983 Subway Studio
 Julkaistu: 1983
 Formaatti: LP-levy & C-kasetti
 Tuottaja(t): Juha Tikka ja Olli Haavisto
 Tyylilaji: pop rock
 Kesto: 43.14
 Levy-yhtiö: CBS
Ei uutta wanhaa... on suomalaisen TTV-yhtyeen ensimmäinen ja myös viimeiseksi jäänyt studioalbumi. (LP-levyn etiketissä albumin nimenä on Ei uutta vanhaa.) Julkaisuvuosi on 1983 ja tuottajat ovat Juha Tikka ja Olli Haavisto. Äänityksestä on huolehtinut Make Törrönen Subway Studiolla helmikuussa 1983. Levy-yhtiö on CBS Records Oy. LP-levyt on valmistettu Hollannissa.
Kappaleet

| --- | --- |
 A-puoli Tuttu TV:stä – 2:34  Jalat maassa – 2:53  Tuhkaa, tuskaa – 3:04  Näin on kaikki kohdallaan – 3:08  Valloittava, säkenöivä hän – 2:34  Yön hetki – 3:06  Monta miljoonaa – 3:22 :  B-puoli Älä usko valheisiin – 3:29  Aika liikkuu – 3:34  Ei enää enempää – 3:32  Luonnollinen joku muu – 3:34  Pihalla – 3:11  Ei uutta vanhaa tuu – 3:40  Yksin yössä – 1:33 
Tomi Ervi on tehnyt kaikki sovitukset ja kappaleet, paitsi "Ei uutta vanhaa tuu", jonka on tehnyt Martti Rechardt. Musiikkikustantamo on Fazer. LP-levyn etiketissä kappaleiden kestot on ilmoitettu hieman toisin kuin yllä olevissa levykannen tiedoissa.
Kokoonpano

Tomi Ervi – laulu, kosketinsoittimet, kitara (B7)
Martti Rechardt – kitara (soolot B4, B6) , laulu
Markku Kanerva – kitara (soolot A1, A2, A5, A6, B2), laulu
Jari Heino – basso, laulu
Janne Haavisto – rummut, laulu
Yhtyeen keikkamyyntiä on hoitanut Rock Tops, Vuorikatu 4 C 23.
Kokoonpano > Tuotanto

Juha Tikka – tuottaja
Olli Haavisto – tuottaja
Make Törrönen – äänittäjä
Timo Tuovinen – äänittäjä (flyygeli @ Photo Sonic, Toikka)
Riitta Sourander – kansikuva
Kiitoksissa on lisäksi mainittu Tommi Liuhala, Peter Lerche ja Cati Hakulin. Albumi on omistettu Muffelle.
Ernest Barberolle

| Mitalit | Mitalit | Mitalit |  |
| --- | --- | --- | --- |
|  Ernest Barberolle |  Ernest Barberolle |  Ernest Barberolle |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten soutu
|  Hopeaa | Antwerpen 1920 | perämiehellinen kaksikko |  |
Ernest Barberolle (16. lokakuuta 1861 Pariisi, Ranska – 5. syyskuuta 1948 Joinville-le-Pont, Ranska) oli ranskalainen soutaja. Hän kilpaili kesäolympialaisissa 1920 Antwerpenissä ja sai siellä hopeaa perämiehellisessä kaksikossa. Maurice Bouton oli hänen appinsa.
Aiheesta muualla

Ernest Barberolle Kansainvälinen olympiakomitea. (englanniksi)
Emperatriz (vuoden 2011 televisiosarja)

| Emperatriz |
| --- | --- |
Tyyli:  draama
Kestoaika:  60 min
Pääosissa:   Gabriela Spanic  Bernie Paz  Omar Fierro  Adriana Louvier  Marimar Vega 
Alkuperämaa:   Meksiko
Alkuperäiskieli:  espanja
Verkko:   Azteca 13
Esitetty:  5. huhtikuuta 2011 – 8. marraskuuta 2011
Jaksoja:  155
Tuotanto
Tuotantoyhtiö(t):  TV Azteca
Aiheesta muualla
IMDb
Emperatriz  on televisioyhtiö TV Aztecan esittämä meksikolainen TV-sarja. Sen päärooleissa ovat Gabriela Spanic, Bernie Paz, Omar Fierro, Adriana Louvier ja Marimar Vega.[lähde? ]
Aiheesta muualla

IMDB
Ernest Ansermet

Ernest Ansermet
Ernest Alexandre Ansermet (11. marraskuuta 1883 Vevey – 20. helmikuuta 1969 Geneve) oli sveitsiläinen kapellimestari. Hän oli alun perin matematiikan opettaja, joka jatkoi Sveitsissä aloittamiaan opintoja Sorbonnessa ja opiskeli samalla myös Pariisin konservatoriossa.
Hän alkoi johtaa orkesteria Montreux’n Casinolla 1912. Vuosina 1915–1923 hän johti Djagilevin baletin orkesteria. Matkustaessaan baletin kanssa Ranskassa hän tutustui Debussyhin ja Raveliin ja keskusteli heidän kanssaan näiden musiikin johtamisesta.
Ansermet oli ensimmäisiä klassisen musiikin kapellimestareita, joka suhtautui myös jazziin vakavasti. Hän piti Sidney Bechet’tä nerona.
Toisen maailmansodan jälkeen hän kohosi kansainväliseen kuuluisuuteen levyttämällä laajasti Decca-levymerkille.
Aiheesta muualla

Kuvia tai muita tiedostoja aiheesta Ernest Ansermet Wikimedia Commonsissa
Langendorf, Jean-Jacques: Ansermet, Ernest (Sveitsin historiallisen tietosanakirjan artikkeli) Historisches Lexikon der Schweiz (HLS).  17.8.2011. Bern:  Stiftung HLS. (saksaksi), (ranskaksi), (italiaksi)
Edith Stein

Edith Stein noin vuonna 1938-1939.
Edith Steinin muistolaatta
Pyhä Ristin Teresa Benedicta eli Edith Stein (12. lokakuuta 1891 Breslau, Saksan keisarikunta – 9. elokuuta 1942 Auschwitzin keskitysleiri) oli juutalaissyntyinen filosofi, joka kääntyi katolisuuteen ja on yksi kolmesta Euroopan suojeluspyhimyksestä Katariina Sienalaisen ja Birgitta Vadstenalaisen ohella. Hänet julistettiin autuaaksi 1. toukokuuta 1987 ja kanonisoitiin 11. lokakuuta 1998.
Elämäkerta > Nuoruus ja opiskelu

Edith Stein syntyi Saksan keisarikuntaan kuuluneessa Breslaussa. Hänen perheensä oli ortodoksijuutalaisia, mutta hän kielsi uskonsa vuonna 1904, jolloin hänestä  tuli ateisti.
Stein aloitti opiskelunsa Breslaun yliopistossa, missä hän opiskeli psykologiaa, saksaa ja historiaa. Hän kuitenkin kiinnostui tieteenfilosofiasta, ja hän lähti vuonna 1913 Göttingenin yliopistoon opiskelemaan fenomenologiaa Edmund Husserlin alaisuudessa. Stein seurasi Husserlia Freiburgin yliopistoon tämän pyynnöstä. Siellä Stein väitteli vuonna 1916 tohtoriksi. Tämän jälkeen hän alkoi työskennellä Husserlin apulaisena. Hän valmisteli tehtävässään käsikirjoituksia julkaisuja varten.
Elämäkerta > Katolisena nunnana

Stein oli tutustunut Göttingenissä katolisuuteen, johon hän alkoi tuntea vetoa. Hän palasi vuonna 1921 lomallaan Breslauhun, jossa hän tutustui mystikko Ávilan Teresan elämäkertaan. Se vaikutti häneen syvästi, ja hän kääntyi katolisuuteen. Hänet kastettiin 1. tammikuuta 1922.
Stein jätti kääntymyksensä jälkeen assistentuurinsa Husserlin alaisuudessa ja ryhtyi opettajaksi dominikaanien ylläpitämässä speyeriläisessä tyttökoulussa. Hän opetti siellä vuoteen 1932 asti ja tutustui siellä myös katoliseen filosofiaan. Hän muun muassa käänsi Tuomas Akvinolaisen teoksen De veritate.
Stein aloitti vuonna 1932 Münsterissä pedagogisen instituutin opettajana, mutta hän menetti seuraavana vuonna opetusoikeutensa Saksan antisemitististen lakien takia. Vuonna 1934 Stein liittyi karmeliittain sääntökuntaan ja otti uudeksi nimekseen Teresa Benedicta a Cruce (Ristin siunaama Teresa) Ávilan Teresan mukaan. Kölniläisessä luostarissa Stein kirjoitti metafyysisen teoksensa Endliches und ewiges Sein, jossa hän pyrki yhdistämään Tuomas Akvinolaisen ja Husserlin filosofiat. Kansallissosialistien aiheuttaman uhan takia hänet siirrettiin vuonna 1938 Echtin luostariin Alankomaihin, missä hän kirjoitti merkittävän fenomenologisen tutkimuksen Ristin Johanneksesta.
Hitler provosoitui, kun valloitetun Alankomaiden piispat tuomitsivat antisemitismin. Hitler määräsikin kaikki ei-arjalaiset katoliset pidätettäväksi. Gestapo pidätti 2. elokuuta 1942 sekä Edith Steinin että tämän sisaren Rosan, joka oli muuttanut siskonsa kanssa samaan aikaan Alankomaihin. Heidät siirrettiin ensin Westerborkin kokoamisleirille ja sieltä 7. elokuuta Auschwitzin keskitysleiriin, jossa heidät murhattiin kaasukammiossa 9. elokuuta 1942.
Kanonisointi

Stein julistettiin autuaaksi 1. toukokuuta 1987, ja hänet kanonisoitiin 11. lokakuuta 1998. Hän oli ensimmäinen juutalaissyntyinen katolinen pyhimys sitten raamatullisen ajan. Jotkut juutalaiset kritisoivat Steinin kanonisointia, ja esimerkiksi Simon Wiesenthal -keskuksen mukaan hän kuoli juutalaisen taustansa, ei katolisen natsivastaisuutensa takia.
Kirjallisuutta

Tuorila-Kahanpää, Heidi: Euroopan ikoni. Edith Steinin elämä 1891–1942.  Jyväskylä:  Minerva, 2003.  ISBN 952-5478-41-6.
Aiheesta muualla

Kuvia tai muita tiedostoja aiheesta Edith Stein Wikimedia Commonsissa
Heilige Edith Stein.
Edith Stein. Teresa Benedicta of the Cross. (englanniksi)
Edith Stein: bibliografia.
Emperor Magus Caligula

| Magnus Broberg |
| --- | --- |
 Emperor Magus Caligula, 2005
Henkilötiedot
Ammatti:  sanoittaja, muusikko
Muusikko
Taiteilijanimi:  Emperor Magus Caligula Masse Broberg
Laulukielet:  englanti
Aktiivisena:  1989-
Tyylilajit:  black metal death metal
Soittimet:  laulu, bassokitara
Yhtyeet:  Dark Funeral (1995-2010) Hypocrisy (1992-1993) Demonoid
Aiheesta muualla
www.darkfuneral.se
  [ Muokkaa Wikidatassa ] [ ohje ]  
Emperor Magus Caligula (oik. Masse Broberg) on ruotsalaisen black metal -yhtyeen Dark Funeralin entinen laulaja, sanoittaja ja basisti. Hän liittyi Dark Funeraliin vuonna 1996. Hän on ollut myös laulamassa ruotsalaisessa death metal -yhtyeessä Hypocrisy.
Broberg perusteli eroaan Dark Funeralista syksyllä 2010 muun muassa perheen perustamisella. Hän on naimisissa ja hänellä on lapsi.
Diskografia

Hypocrisy
Penetralia (1992)
Pleasure of Molestation (1993)
Osculum Obscenum (1993)
Dark Funeral
Vobiscum Satanas (1998)
Teach Children to Worship Satan (2000)
Diabolis Interium (2001)
De Profundis Clamavi Ad Te Domine (2004)
Attera Totus Sanctus (2005)
Angelus Exuro Pro Eternus (2009)
God Among Insects
World Wide Death (2004)
Zombienomicon (2006)
Muut
Dominion Caligula - A New Era Rises (2000)
The Project Hate MCMXCIX - Hate, Dominate, Congregate, Eliminate (2003)
Eye for an Eye

Eye for an Eye tai An Eye for an Eye (suom. silmä silmästä) voi tarkoittaa ainakin seuraavia:
Eye for an Eye, Corrosion of Conformityn albumi vuodelta 1984
An Eye for an Eye, yhdysvaltalaisen RBL Possen albumi vuodelta 1997
”An Eye For An Eye”, brittiläisen U.N.K.L.E.-yhtyeen kappale
”An Eye For An Eye”, saksalaisen Sodom-yhtyeen kappale
An Eye for an Eye, Michael D. Mooren ohjaama lännenelokuva vuodelta 1966
Silmä silmästä (An Eye for an Eye), vuoden 1981 yhdysvaltalainen toimintaelokuva
Silmä silmästä (Eye for an Eye), vuoden 1996 yhdysvaltalainen lännenelokuva
Everstin tyttäret

| Everstin tyttäret |
| --- | --- |
Ohjaaja:  Ritva Nuutinen
Käsikirjoittaja:  Ritva Nuutinen
Perustuu:  Katherine Mansfieldin novelliin The Daughters of the Late Colonel, suom. Kaija Lintumaa
Lavastaja:  Tapio Vilpponen
Valmistustiedot
Valmistusmaa:  Suomi
Tuotantoyhtiö:  Oy Mainos-TV-Reklam Ab
Ensi-ilta:  9.7.1967
Aiheesta muualla
IMDb 
Infobox OKNimi-testi OK: 
Everstin tyttäret on Mainos-TV:n televisionäytelmä vuodelta 1967. Se on Ritva Nuutisen käsikirjoittama ja ohjaama sovitus uusiseelantilaisen Katherine Mansfieldin novellista The Daughters of the Late Colonel. Siinä kaksi aikuista naimatonta tytärtä selvittelee elämän monimutkaisia kuvioita ankaran eversti-isänsä kanssa.
Rooleissa

| 0 | 1 | 2 |
| --- | --- | --- |
|  Marja Korhonen  | … |  Josephine   |
|  Pia Hattara  | … |  Constantia   |
|  Heikki Kinnunen  | … |  Cyril   |
|  Marjatta Raita  | … |  Kate   |
|  Ville Salminen  | … |  eversti Pinner   |
|  Hilkka Kesti  | … |  sisar Andrews   |
|  Uljas Kandolin  | … |  pastori   |
Erzgebirge Aue

FC Erzgebirge Aue on jalkapalloseura Aue-Bad Schleman kaupungista Saksin osavaltiosta itäisestä Saksasta, ja pelaa kaudella 2021–2022 Saksan 2. Bundesliigassa.
Historia

Nykyseuran edeltäjä BSG Wismut Aue perustettiin aluksi epämuodollisesti toisen maailmansodan rauhanteon myötä lakkautettujen auelaisten jalkapalloseurojen toiminnan jatkajaksi vuonna 1945 nimellä SG Aue, mutta vuonna 1949 nimeksi vaihdettiin BSG Pneumatik Aue seuran tullessa DDR-urheilun yleisen kehityksen mukaisesti paikallisen pneumatiikka-alan tehtaan adoptoimaksi. Vuoden päästä nimi vaihdettiin uudelleen muotoon BSG Zentra Wismut Aue seuran siirtyessä Neuvostoliiton asevoimille uraania louhineen Wismut-yhtiön haltuun. Vuonna 1951 nimeksi lyhennettiin pysyvämmin vielä BSG Wismut Aue.
Menestyksekkäimpänä aikakautenaan vuodesta 1954 vuoteen 1963 jalkapallojoukkue toimi SC Wismut Karl-Marx-Stadtin jalkapallojaoksena sillä nimellä joskin kuitenkin kotiottelunsa edelleen Auessa pelaten, kunnes palasi jälleen muissa lajeissa olemassaoloaan jatkaneen alkuperäisen emoseuran yhteyteen.
Joukkue pelasi DDR-Oberligaa vuodesta 1951 lähtien yhtäjaksoisesti aina vuoteen 1990 saakka, pidempään kuin yksikään toinen joukkue. Se voitti sarjan kolmesti vuosina 1956, 1957 ja 1959. FDGB-Pokalin joukkue voitti vuonna 1955.
Sosialistisen yhteiskuntajärjestelmän romahtamisen mukanaan tuomien talousvaikeuksien myötä seura perustettiin vuonna 1990 hieman ennen Saksan jälleenyhdistymistä uudelleen nimellä FC Wismut Aue, vuodesta 1993 viimein nykyisessä muodossa FC Erzgebirge Aue alasajetun Wismut-yhtiön jäätyä lopullisesti pois seuran taustalta. Koska nykyinen seura on muodollisesti eri kuin DDR-aikainen, perustettiin vuonna 2019 alkuperäisen toiminnan jatkajaksi vielä uusi BSG Wismut Aue -niminen seura jolla ei ole kuitenkaan yhteyttä FC Erzgebirgeen.
Alkuvaikeudet selätettyään FC Erzgebirge on pelannut vuodesta 2003 alkaen pääosin 2. Bundesliigassa sijoittuen parhaimmillaan viidenneksi vuonna 2011. Seura on voittanut myös Saksin osavaltiocupin Sachsenpokalin vuosina 2000, 2001, 2002 ja 2016.
Aiheesta muualla

Virallinen kotisivu
Saksan jalkapallon 2. Bundesliiga 2019–2020
Arminia Bielefeld • VfL Bochum • SV Darmstadt 98 • Dynamo Dresden • Erzgebirge Aue • Greuther Fürth • Hamburger SV • Hannover 96 • FC Heidenheim • Holstein Kiel • SSV Jahn Regensburg • Karlsruher SC • FC Nürnberg • VfL Osnabrück • SV Sandhausen • FC St. Pauli • VfB Stuttgart • SV Wehen Wiesbaden
Erzgebirgsstadion
Joukkueen kannattajat
Elisabeth Görgl

| Mitalit | Mitalit | Mitalit |  |
| --- | --- | --- | --- |
|  Elisabeth Görgl |  Elisabeth Görgl |  Elisabeth Görgl |  |
Maa:   Itävalta
Naisten alppihiihto
|  Olympialaiset  |  Olympialaiset  |  Olympialaiset  |  |
|  Pronssia | Vancouver 2010 | syöksylasku |  |
|  Pronssia | Vancouver 2010 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Garmisch-Partenkirchen 2011 | supersuurpujottelu |  |
|  Kultaa | Garmisch-Partenkirchen 2011 | syöksylasku |  |
|  Pronssia | Val d'Isère 2009 | alppiyhdistetty |  |
Elisabeth Görgl (s. 20. helmikuuta 1981 Bruck an der Mur) on itävaltalainen uransa päättänyt alppihiihtäjä ja kaksinkertainen maailmanmestari, joka kilpaili kaikissa alppihiihdon lajeissa. Görgl ilmoitti lopettamispäätöksestään kesällä 2017.
Görgl saavutti pronssia junioreiden MM-pujottelussa Ranskassa vuonna 1999. Aikuisten MM-kilpailuissa hän sijoittui Santa Caterinassa 2005 suurpujottelussa seitsemänneksi ja yhdistetyssä kahdeksanneksi. Åressä 2007 hän oli syöksylaskussa kahdeksastoista. Val d'Isèressä 2009 hän oli superalppiyhdistetyssä kolmas, syöksylaskussa neljäs, supersuurpujottelussa kuudes sekä suurpujottelussa kymmenes. Garmisch-Partenkirchenissä 2011 Görgl voitti kultaa sekä supersuurpujottelussa että syöksylaskussa, oli viides alppiyhdistetyssä ja kymmenes suurpujottelussa. Schladmingissa 2013 hän oli kuudes superalppiyhdistetyssä, kymmenes syöksylaskussa ja 11:s supersuurpujottelussa. Vancouverin olympialaisissa 2010 Görgl saavutti pronssia syöksylaskussa ja suurpujottelussa, oli viides supersuurpujottelussa, seitsemäs pujottelussa ja 18:s superalppiyhdistetyssä. Sotšin olympialaisissa 2014 hän sijoittui suurpujottelussa 11:nneksi ja syöksylaskussa 16:nneksi. Vailin / Beaver Creekin MM-kilpailuissa 2015 hän oli syöksylaskussa kuudes.
Itävallan mestaruuden Görgl on voittanut viisi kertaa: kaksi kertaa pujottelussa ja kolme kertaa supersuurpujottelussa.
Maailmancupissa Görgl sijoittui kaksitoista kertaa kolmen parhaan joukkoon ennen kuin voitti ensimmäisen kilpailunsa, suurpujottelun Mariborissa 12. tammikuuta 2008.
Görgl valittiin Itävallan vuoden naisurheilijaksi 2011.
Myös hänen veljensä Stephan Görgl on kuulunut Itävallan alppihiihtomaajoukkueeseen. Heidän äitinsä Traudl Hecher on lajin olympia- ja MM-mitalisti 1960-luvulta.
Görgl lauloi vuoden 2011 alppihiihdon MM-kisojen virallisen tunnuskappaleen.
Maailmancupin palkintosijat

Pujottelu
Kausi 2002–2003: Bormio toinen
Kausi 2003–2004: Levi 2 x toinen; pujottelucupissa viides
Paripujottelu
Kausi 2010–2011: München kolmas
Suurpujottelu:
Kausi 2003–2004: Alta Badia kolmas, Åre kolmas; suurpujottelucupissa neljäs
Kausi 2004–2005: Semmering kolmas; suurpujottelucupissa kymmenes
Kausi 2005–2006: Cortina d'Ampezzo kolmas
Kausi 2007–2008: Panorama toinen, Špindlerův Mlýn kolmas, Maribor voitto, Ofterschwang kolmas, Bormio voitto; suurpujottelucupissa toinen
Kausi 2008–2009: Aspen kolmas, Cortina d'Ampezzo kolmas, Ofterschwang toinen; suurpujottelucupissa neljäs
Kausi 2010–2011: suurpujottelucupissa neljäs
Kausi 2011–2012: Sölden kolmas, Aspen toinen, Ofterschwang kolmas; suurpujottelucupissa seitsemäs
Supersuurpujottelu:
Kausi 2007–2008: Cortina d'Ampezzo toinen, St. Moritz toinen; supersuurpujottelucupissa toinen
Kausi 2009–2010: Lake Louise voitto, Garmisch-Partenkirchen toinen; supersuurpujottelucupissa toinen
Kausi 2010–2011: supersuurpujottelucupissa yhdeksäs
Kausi 2011–2012: supersuurpujottelucupissa yhdeksäs
Kausi 2013–2014: Cortina d'Ampezzo voitto; supersuurpujottelucupissa neljäs
Kausi 2014–2015: Val d'Isère voitto; supersuurpujottelucupissa seitsemäs
Syöksylasku
Kausi 2005–2006: Cortina d'Ampezzo kolmas, Åre kolmas; syöksycupissa kahdeksas
Kausi 2006–2007: Sestriere toinen
Kausi 2008–2009: syöksycupissa kymmenes
Kausi 2010–2011: Lake Louise kolmas, Tarvisio kolmas, Lenzerheide kolmas; syöksycupissa neljäs
Kausi 2011–2012: Lake Louise kolmas, Bad Kleinkirchheim voitto, Krasnaja Poljana toinen; syöksycupissa kolmas
Kausi 2013–2014: Altenmarkt voitto, Lenzerheide toinen; syöksycupissa seitsemäs
Kausi 2014–2015: Val d'Isère toinen, Cortina d'Ampezzo toinen, Meribel toinen; syöksycupissa neljäs
Alppiyhdistetty
Kausi 2006–2007: alppiyhdistetyn cupissa kahdeksas
Kausi 2007–2008: alppiyhdistetyn cupissa kahdeksas
Kausi 2008–2009: alppiyhdistetyn cupissa viides
Kausi 2009–2010: Val d'Isère kolmas; alppiyhdistetyn cupissa neljäs
Kausi 2010–2011: Val d'Isère toinen, Åre kolmas; alppiyhdistetyn cupissa neljäs
Kausi 2011–2012: alppiyhdistetyn cupissa kymmenes
Kokonaiscup
2003–2004 kymmenes, 2005–2006 kymmenes, 2007–2008 neljäs, 2008–2009 kahdeksas, 2009–2010 kuudes, 2010–2011 neljäs, 2011–2012 kuudes, 2013–2014 kahdeksas, 2014–2015 kahdeksas
Aiheesta muualla

Virallinen sivusto (saksaksi) (englanniksi)
Issues (Julia Michaelsin kappale)

| ”Issues” Julia Michaels |
| --- | --- | --- |

Singlen tiedot
 Albumilta: Nervous System EP
 Äänitetty : Tammikuu 2016
 Julkaistu: 13. tammikuuta 2017
 Formaatti: digitaalinen lataus
 Tuottaja(t): Stargate, Benny Blanco
 Tyylilaji: pop
 Kesto: 02.56
 Levy-yhtiö: Republic Records
Julia Michaelsin muut singlet
| ”Carry Me” 2016 | ”Issues” 2017 | ”Uh Huh” 2017 |
Issues on yhdysvaltalaisartisti Julia Michaelsin debyyttisingle. Sen julkaisi Republic Records hänen kolmannen, Nervous System EP-levyn ensimmäisenä singlenä 13. tammikuuta 2017. Kappaleen ovat sanoittaneet Michaels, Justin Tranter, Benny Blanco ja Stargate, joista kaksi viimeisintä myös tuottivat sen.
Kappale oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Belgiassa, Isossa-Britanniassa, Norjassa, Ranskassa, Skotlannissa, Tanskassa ja Tšekissä. Lisäksi se menestyi kohtalaisesti myös Yhdysvalloissa, jossa se pääsi Billboard Hot 100-listan sijalle 11. Kappalelle on toteutettu myös Tabitha Denholmin ohjaama musiikkivideo, joka julkaistiin 7. maaliskuuta 2017. Videolla nähdään Michaels järjestämässä juhlat kaveriporukan kanssa, joka kertoo samalla tarinaa hyvin menevästä parisuhteesta joka kuitenkin tuntuu kuin olisi romahtamassa millä hetkellä tahansa.
"Issues" sai ehdokkuuden vuoden 2018 Grammy-palkintogaalassa kategoriassa "Vuoden kappale". Michaels on esittänyt kappaleen livenä lukuisissa eri ohjelmissa ja tapahtumissa kuten The Tonight Show Starring Jimmy Fallonissa, vuoden 2017 Radio Disney Music Awardsissa, Wango Tangossa, vuoden 2017 Billboard Music Awardsissa, iHeart Radio Music Awardsissa, MTV Video Music Awardsissa ja The Today Showssa.
Käännös suomeksi
Issoudun

Issoudun
Issoudun on kunta Indren departementissa Centren hallintoalueella Ranskassa. Kunnassa oli 13 685 asukasta vuoden 1999 väestönlaskennassa. Issoudunin pinta-ala on 37 neliökilometriä.
Eila Pohjonen

Eila Anneli Pohjonen (s. 5. lokakuuta 1948 Jyväskylä) on suomalainen lastenkirjailija ja satutäti.